Befőttesüvegbe rakta bordáit az élő Ken baba - EzDurva.hu - mert ez Durva!
Befőttesüvegbe rakta bordáit az élő Ken baba
Közzétette: Admin 2018. January 24. Wednesday | Hozzászólás
Anglia – Rodrigo Alves, akit mindenki csak élő Ken babaként ismer, elárulta, hogy miért távolítatta el négy bordáját, az indok pedig egészen elképesztő.
A brazil híresség mostantól azt szeretné, ha végre elfelejtenék az emberek a Ken baba nevet, és ehelyett inkább Roddy Dollnak becéznék. Legutóbb a This Morning című talkshow-ban mesélt arról, hogy ő az első férfi, aki eltávolítatta négy bordáját. Noha kezdetben hatot szeretett volna kivetetni, ez túlságosan rizikósnak számított a doktorok szerint.
Mint kiderült, Alves azért döntött úgy, hogy kés alá fekszik, hogy végre kényelmeseb beleférjen a zakóiba.
„Az összes zakómat át kellett kicsit szabni, mert a vállaim 36-os méretűek, azonban a csípőm egy kicsit méretesebb volt, így mindig nagyobb ruhadarabra volt szükségem, ami kezdett zavarni” – mondta Rodrigo, aki bordáit is magával vitte a műsorba, méghozzá egy befőttesüvegben.
A számtalan plasztikai műtéten átesett férfi elmondta, most elégedett a külsejével, bár valószínű, hogy hamarosan ismét változtat magán valamit.
„Szeretem magamat, ami fontos. Ha magaddal sem vagy kibékülve, akkor hogyan is szerethetnél másokat?”
címkék: Ken baba, borda, műtét